ان الذكريات وهادي غي جربها من راسك بلا علم النفس جربها غير من راسك وتخيلها ستجدها حقيقة الذكريات الأعز عند الإنسان. الذكريات الأعز عند الإنسان هي الأقدم فالأقدم يعني واحد الذكرى واحد الترافة وقعات لي قبل هادي واحد العشر سنين
كتكون عندي معاها واحد الحنين وكنتوحشها ونتوحش وندكرها ونبدا نعاودها ولكن واحد الطرفة وقعاتليه هادي عشرين سنة كيكون التأثير ديالها والمحبة ديالها في النفس اكبر بكثير واحد السيد من علماء
يعني علماء علماء الطبيعة ماشي علماء الشريعة. عالم من العلوم الدنيوية وكلها علوم ديال الخير بصفة عامة من المنطقة ديال البوسنة يعني معروف يعني البوسنة والهرسيك والمناطق كلها هادي لي كانت وقعات ليها المشاكل بعد انهيار الاتحاد اليوغزلالي
كانوا يعني دوزو جيل ديال اكثر من سبعين سنة تحت الكفر يعني معروف الدول الشيوعية في المرحلة ديال الاتحاد السوفياتي منع الدين فخطرة ممنوع الدين والتدين وكانو يخبعو المصاحف تحت الدهاليز تحت الأرض
واللي تشمت عندو الريحة ديال كتاب في الدين او مصحف او كدا يمشي لسيبيريا السجون السلجية تا كيموت فطلع واحد الجيل لا صلة له بالدين ما كيعرفوش وجا واحد اليوم للمغرب فزيارة علمية ودخل لواحد الجامعة من الجامعات المغربية
وجاي كيسول الأساتذة قال لهم اودي واحد العبارة كانت كتقولها لي جداتي وانا صغير هادشي لي عقل على الإسلام فيه هو مسلم. ولكن مسلم فديك اللحظة غي بسميتو مسكين كيقولهم كانت كتقولي ملي خارج غادي للمدرسة وهو صغير
سن التمدرس اللول يعني التحضيري او ما يشبهه كدير يدها على راسو او كتقرا عليه كتقولو فطيني فالزيتوني لأن الواو كينطقهما يعني والتيني والزيتوني الأساتذة فاللول ما فهموش كاع اش كيقول. عاد تأمنو عاد فهمو بلي را كيقول والتين والزيتوني. ففهمو بأن هذا قرآن وهذا سميتو كلام الله
هادشي مسكين لي ورث من الدين وباقية ديك العبارة رغم فوات سنوات طوال وجداتو ماتت وشرت من الغابرين بقات سبحان الله العظيم عندو واحد المحبة لهاديك العبارة وواحد الحنين كيتوحشها وكيتوحش ديك الأيام الأولى
فكانت هذه العبارة عبارة عن اثار بحال ديك الآثار اللي كيلقاها بنادم تحت الأرض العزيزة وغالية عندو فرحان بها مع انها سورة النعم من كلام الله لكن شوفو هاد النعمة لي عطا ربي تعالى للبلاد ديالنا كيحفظوها الأطفال
المسايد وهو بالنسبة ليه كنز ثمين وهي كذلك لكن العادة ديالنا حنا ولات كترد لينا كتير من الصور والآيات عادية وليس شيء في كتاب الله عادي تماما بل كله من عالم العجائب والغرائب
من عالم الوحي ولذلك هاديك الدكريات اللولة ما تستاهنوش بها را داكشي اللي ديرو للطفل ديالك ولا البنت ديالك فديك اللحظة اللولة را عمرهم ماكينساوه را عمرهم ماكينساوه والطفل الصغير فخمس سنين او ربع سنين او
ست سنين الى تظلم والله ماكينسا هداك الظلم كيبقى عاقل عليه حتى يموت ويذكره في حياته بعد ذلك. واذا اسعدته بخير ذكر ذلك ولا ينساه ابدا فلذلك راه رسم بصمات الدين فهاد المرحلة راه مهم جدا
ولهذا واجب على الأسر اللي عايشة فأوروبا تحل مشكلة التمدرس اوروبا راه مغاديش تحل ليهم المشكلة ديال التمدرس. ما راهش حمقى اوروبا قريهم الدين وتقريهم الاسلام يبداو يخربو ديورهم ماشي حماق حنا اللي حماق
فواجب اذن انه هاديك الاسرة تحمل مسؤوليتها في تربية الابناء على الاصول ديال الدين عندك الإمكان تما باش تصنعلو بيئة اسلامية للتمدرس فبها ونعمة معندكشاي صيفطولة ديك لهنا نتا خدم الله يعاونك ولكن ولادك يجيو لهنا
يدخلو لرياض الأطفال يكري ليهم شوف الأسرة ديالهم دبر حايلك كيما استطعت تدبر للدنيا ايوا دبر ليهم للآخرة ونهار دير النية فعلا لهادشي راه ربي يسر لك. ويفتح لك الأبواب لأنه ان يعلم الله في قلوبكم خيرا. يوتكم خيرا
ومن يتق الله يجعل له مخرجا ويرزقه من حيث لا يحتسب وكذلك الأسر المسلمة في المغرب واجب عليها ترد البال ديالها كبير للأبناء ديالها والمستوى ديال العربية عندهم كيفاش داير
والطفل يقرا التحضيري والثاني والثالث والرابع والخامس وما زال ما كيعرفش يركب جملة بالعربية هذا مستقبل كارثة لهذا الطفل هذا الى كانت البرامج ماخداماش او كاين تهاون نتا متقبلش هداكشي كأب
وهادوك الجمعيات ديال جمعية اولياء التلاميذ يتحملوا مسؤوليتهم ويتكلموا على ولادهم ويتاصلوا بالمؤسسات التربوية التعليمية وعندهم الحق يتكلموا على البرامج لأن الدين او البرامج التربوية فوزارة التعليم واجب عليها تقري العقيدة ديال المجتمع
وواجب عليها تربي الأبناء بما يناسب البيئة والمجتمع فإذا جوانب متعددة باش الإنسان يخصو يبدل الجهد ديالو باش يضمن الأبناء ديالو واحد المستوى كافي ماغاديش يردوه عبقري واجب هادشي واجب انك دير جهدك باش يكون في اعلى المراتب العلمية ولكن اللي مطلوب اللي كيتسمى واجب الكفاية
واجب باش يكون عندو القدر الكافي الفهم الدين ديالو وفهم البيئة ديالو اللهم ارنا الحق حقا وارزقنا اتباعه وارنا الباطل باطلا وارزقنا اجتنابه واجعلنا لك من الشاكرين وصلي اللهم وسلم وبارك على سيدنا محمد
سيدي الولين والآخرين اللهم انصر ملك البلاد امير المؤمنين محمدا السادس اللهم انصره نصرا تعز به الإسلام وترفع به راية المسلمين تمكن به لهذا الدين واحفظه اللهم في ولي عهده مولاي الحسن وفي صنوه السعيد المولى رشيد. اللهم يا ربنا برحمتك نسألك الغفران والعفو
والعافية. اللهم اعنا على ديننا ودين ابنائنا. اللهم وفقنا للصلاح والفلاح. اللهم انا نعوذ بك ان نضل او نضل. ونعوذ بك ان نذل او نذل ونعوذ بك ان نظلم او نظلم. ونعوذ بك ان نجهل او نجهل او يجهل علينا. ونعوذ بك من كل فتنة. اللهم احفظنا من بين ايدينا ومن
خلفنا وعن ايماننا وعن شمائلنا ولا تحملنا برحمتك يا ربنا ما لا طاقة لنا به واعفو عنا واغفر لنا وارحمنا انت مولانا فانصرنا على القوم الكافرين. اللهم اهدنا برحمتك وسددنا بترشيدك. اللهم ارنا الحق حقا وارزقنا اتباعه وارنا الباطل
باطلا وارزقنا اجتنابه. اللهم واجعلنا لك شاكرين. ولالائك ونعمائك ذاكرين. حامدين عابدين وثبتنا على الحق على الصراط المستقيم حتى نلقاك وانت عنا راض حتى يدركنا اليقين برحمتك يا ارحم الراحمين واخر دعوانا ان الحمد لله رب العالمين